Publication: Magyar Közlöny
Issue: MK-2002-26 (Year: 2002, Number: 26)
Era: 1990-2004
Section: Köztársaság Alkotmányáról szóló 1949. évi XX. törvény
Paragraph Index: 1082

Köztársaság Alkotmányáról szóló 1949. évi XX. törvény 70/F. §-ában, továbbá a felsõoktatásról szóló 1993. évi LXXX. törvény 72. §-ában, és a 265/2000. (XII. 26.) Korm. rendeletben meghatározott állami közfeladat folyamatos biztosítása céljából közalapítványt hoz létre a következõ feltételek szerint: I. Alapító A Magyar Köztársaság Kormánya (Budapest V., Kossuth tér 2—4.). Az alapító képviseletét az oktatási miniszter látja el és gyakorolja — az alapító okirat módosításának kivételével — az alapítót megilletõ jogokat és kötelezettségeket, ideértve az éves beszámoló és a közhasznúsági jelentés értékelését is. A kuratórium és a felügyelõ bizottság tagjait, az oktatási miniszter felkérése és elõterjesztése alapján a Kormány bízza meg. II. A közalapítvány neve Eötvös József Ösztöndíj Közalapítvány (a továbbiakban: közalapítvány). A közalapítvány neve angol nyelven: Joseph Eötvös Scholarship Public Foundation. A közalapítvány neve német nyelven: Josef Eötvös Öffentliche Stiftung für Stipendien. A közalapítvány neve francia nyelven: Fondation Publique des Bourses Joseph Eötvös. III. A közalapítvány székhelye 1146 Budapest, Ajtósi Dürer sor 19—21. IV. A közalapítvány jellege A közalapítvány állami közfeladatot ellátó nyílt alapítvány, melyhez bárki csatlakozhat, közhasznú szolgáltatásaiból bárki részesülhet, a csatlakozás elfogadásáról a kuratórium dönt. * A Fõvárosi Bíróság a közalapítványt a 12.Pk.60110/2002/2. számú végzésével nyilvántartásba vette, egyidejûleg kiemelkedõen közhasznú szervezetté minõsítette. Ennek során a kuratórium a csatlakozni kívánó szervezetrõl, intézményrõl vagy személyrõl rendelkezésre álló adatokat és — célhoz kötött felajánlások esetén — a megjelölt célt mérlegeli.Visszautasíthatja a felajánlást, ha annak célja eltér a közalapítvány céljaitól. V. A közalapítvány célja, tevékenysége

Source: https://magyarkozlony.hu/hivatalos-lapok/b1b0f8ca9d037de624c8035950ac527d59c2459a/dokumentumok/e1a66a70da297a143834ef51165cddfe4ee522fe/letoltes